Putin spune că nu este pregătit să recunoască victoria lui Biden: "Relațiile sunt deja distruse".
Kremlinul așteaptă "sfârșitul confruntării politice interne" pentru a-l felicita pe Joe Biden. Președintele rus susține că este pregătit să colaboreze și cu Trump, și cu Biden. Indiferent de cine este președintele SUA, relațiile americano-ruse sunt "deja distruse", menționează Putin.
Președintele rus Vladimir Putin a declarat că este gata să colaboreze cu orice lider american care are încrederea cetățenilor, dar încă nu este pregătit să recunoască victoria electorală a lui Joe Biden, scrie Bloomberg."Vom colabora cu oricare președinte care are încrederea poporului american", a spus Putin duminică la televiziunea de stat rusă. "Dar această încredere poate fi acordată doar unui candidat a cărui victorie a fost recunoscută de oponent sau după ce rezultatele sunt validate în mod legal".Întrebat dacă decizia lui de a nu recunoaște încă victoria lui Biden ar putea afecta relațiile americano-ruse, Putin a zis: "Nu e nimic de afectat, relațiile sunt deja distruse".În precedentele alegeri americane, Vladimir Putin a fost printre primii lideri mondiali care l-au felicitat pe Donald Trump.